paragraph_text: Alice Weidel (Gütersloh, 6. veljače 1979.), njemačka je konzervativna političarka, istaknuta članica stranke Alternativa za Njemačku (AfD) i međunarodna bankarica. Na stranačkom kongresu u travnju 2017. u Kölnu protiv kojeg je na ulicama prosvjedovalo 10.000 ljudi te ga je osiguravalo 4.000 policajaca, prvo je odbijen prijedlog predsjednice stranke Frauke Petry za raspravom o promjeni smjera stranke, a potom je izabran dvojac koji će voditi kampanju AfD-a za njemačke parlamentarne izbore 2017. – Weidel i Gauland. Prihvaćen je i stari izborni program sa striktnom politikom protjerivanja stranaca koji nemaju pravnu osnovu za ostanak u zemlji i oduzimanja državljanstva nacionaliziranim strancima koji su se ogriješili o zakon. Weidel je doktorirala međunarodni razvoj, radila je za Goldman Sachs i Allianz Global Investors, a neko vrijeme živjela je u Kini gdje je i stekla znanje mandarinskog jezika.<ref>Alice Weidel - Hoffnungsträgerin der AfD, pristupljeno 24. rujna 2017.